જે દાન તીરસ્કારથી, અપમાનપુર્વક, પોતાનો હાથ ઉપર છે એવા અહંકારથી, પોતે દાતા છે એવા ગુમાન સહીત આપવામાં આવે છે તે તામસી દાન. આવા દાનમાં દેશ, કાળ કે પાત્રનો વીચાર તો હોતો જ નથી. તામસી પોતે જ પાત્ર નથી, આથી જેને આપવાનું છે તે પાત્ર છે કે કેમ તે એ શી રીતે જાણી શકે? આથી ઘણુંખરું તામસી દાનથી તો નુકસાન થવાની જ શક્યતા વધુ છે. જેને દાન કર્યું હોય તેને કાયમ માટે એના એહસાનમાં રાખવાનો ઈરાદો હોય છે.